22/06/2011 | Administración LocalMunicipal
Abegondo
Anuncio definitivo de admitidos no concurso de provisión de funcionarios de habilitación nacional

Pola presente e en cumprimento do establecido no Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal anunciase a aprobación da seguinte resolución de data 6 de xuño de 2011, listaxe definitiva de admitidos no concurso ordinario para provisión de postos de traballo reservados a funcionarios/as con habilitación de carácter estatal para o posto de secretaría do Concello de Abegondo: Concluído amplamente o prazo de recepción de solicitudes de participación no concurso ordinario de méritos para a provisión de postos de traballo reservados a funcionarios/as con habilitación de carácter estatal para o posto de secretaría do Concello de Abegondo (Resolución da Dirección xeral de Administración Local do 22 de maio de 2011 e publicada no DOG do 31 de marzo). Considerando o disposto no Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal noq eu se indica que transcorrido o prazo de presentación de instancias, e por proposta da comisión, será aprobada polo presidente da corporación a lista provisional de persoas admitidas e excluídas nos 10 días naturais seguintes. O texto da dita resolución publicarase no BOP e no taboleiro de anuncios da corporación; neste último figurará, ademais, a lista comprensiva de todas elas, concedéndolle a quen resulte excluído o prazo de 15 días naturais para emendar os defectos advertidos ou formular as reclamacións a que houber lugar. Unha vez que finalizou o prazo de reclamacións e visto que non hai lugar á emenda de defectos, o titular da presidencia da corporación aprobará a listaxe definitiva resolvendo sobre aquelas conforme a motivación da comisión avaliadora. O acordo aprobatorio farase público na mesma forma indicada para a listaxe provisional. Xa que logo, tendo en conta a listaxe provisional de admitidos publicada no BOP de A Coruña en data 18 de maio de 2011 de nomeamento, os aspirantes admitidos definitivamente son os seguintes: · Elizabeth Margaret Morrazo Siemens · Henry Paul Stacy Gacen Bailen De conformidade co artigo 22 do Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, RESOLVO: PRIMEIRO: Aprobar a lista definitiva de admitidos no concurso ordinario de méritos para a provisión de postos de traballo reservados a funcionarios/as con habilitación de carácter estatal para o posto de secretaría do Concello de Abegondo: · Elizabeth Margaret Morrazo Siemens · Henry Paul Stacy Gacen Bailen SEGUNDO: Publicar no Boletín Oficial da Provincia e no taboleiro de editos do Concello a relación definitiva de admitidos. TERCEIRO: Dar conta da presente resolución ao Pleno da Corporación na primeira Sesión Ordinaria que esta celebre, en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que se comunica aos efectos oportunos. En Abegondo, a 6 de xuño de 2011. O Alcalde, Asdo.: José Antonio Santiso Miramontes